da en da id da en da da kk da ceb da da da da da da sv da da da vi de en da da da da da da da da da da en fr fr es da da da en de da sv en da da da da da da en da et da da da da da da da da da da da da da da da da da da da da da nn nn
Det enkle liv garneret med second-hand, kreativitet og vitaminer på glas og frost
Jeg bager altid mit eget brød selv og hvad franskbrød angår - altid på slum. Jeg står ikke og vejer mel af - og det bliver altid godt.
Her får du opskriften på disse 2 meget lækre brød.
OBS: Har du ikke æblesirup, så brug 3 dl. god æblemost i stedet for de 3 dl. mælk.
50 gr. smør (rigtig smør)
1 æggehvide (gem æggeblommen - den skal du bruge senere)
Disse ting røres sammen til gæren er helt udrørt.
Herefter kommes mel i, så dejen bliver glat og smidig og slipper skålen.
Dejen æltes let igennem og rulles med fingrene i passende størrelse til ét brød og kommes i brødform (jeg bruger de store franskbrødsforme)- enten smurt med smør (endelig smør) eller foret med bagepapir.
Herefter skærer jeg ternet mønster i - bare fordi jeg synes det ser godt ud.
Nu smøres brødet med den tiloversblevne æggeblomme - brug hele blommen.
Stil brødet til hævning i ca. 1 time et lunt sted uden træk.
Når det er godt hævet bages det ved 200 grader i ca. 35 min med både over- undervarme. Varmluft tørrer brødet ud.
Min ovn har 3 forskellige etageindstillinger til pladen - og her bager jeg på den nederste. Min nederste rille er ca. 10 cm. fra bunden af ovnen.
Efter brødet er bagt, tages det straks ud af formen og stilles til køling på en rist.
Brødet bagt med æblesirup får en meget speciel frisk - lidt sødlig smag. Du kan undlade vaniljen - men den pifter helt vildt brødet op.
Nøjagtig som ovenstående - blot skal du udelade æblesirup/æblemost og istedet kun bruge 3 dl. lunken mælk og helt udelade vaniljen.
Når du har udrørt gær i mælk, salt og 3 spsk. gurkemeje samt æggehvide, tilsætter du melet - og igen så dejen bliver blank, smidig og let slilpper skålen.
Herefter er processen nøjagtig den samme som ved det andet brød.
Gurkemeje giver dit brød en skøn gul farve - og så er det meget meget sundt.
Held og lykke med at bage disse skønne brød.
OBS: Jeg rører brødene i røremaskine - det gør det hele så meget lettere.